CELEX: 32001L0041
Language: bg
Date: 2001-06-19 00:00:00
Title: Директива 2001/41/ЕО на Европейския парламент и на Съвета от 19 юни 2001 година относно двадесет и първо изменение на Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати, по отношение на вещества класифицирани като канцерогенни, мутагенни или токсични за репродукцията

13/ 31
            
            
               BG
            
            
               Официален вестник на Европейския съюз
            
            
               90
            
         32001L0041
   
               L 194/36
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА 2001/41/ЕО НА ЕВРОПЕЙСКИЯ ПАРЛАМЕНТ И НА СЪВЕТА
   
   от 19 юни 2001 година
   относно двадесет и първо изменение на Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати, по отношение на вещества класифицирани като канцерогенни, мутагенни или токсични за репродукцията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията (1),
   като взеха предвид становището на Икономическия и социалния комитет (2),
   като действаха в съответствие с процедурата по член 251 от Договора (3)
   
   като имат предвид, че:
   
               (1)
            
            
               Член 14 от Договора предвижда установяването на пространство без вътрешни граници, в което се гарантира свободното движение на стоки, хора, услуги и капитали.
            
         
               (2)
            
            
               На 29 март 1996 г., Европейският парламент и Съветът приеха Решение 646/96/ЕО относно план за действие за борба с рака в рамките на действие в сферата на общественото здраве (1996—2000) (4).
            
         
               (3)
            
            
               За да се укрепи защитата на здравето и безопасността на потребителите, веществата, класифицирани като канцерогенни, мутагенни или токсични за репродукцията, както и препаратите, които ги съдържат не трябва да се пускат на пазара за широко потребление.
            
         
               (4)
            
            
               Директива 94/60/ЕО на Европейския парламент и Съвета от 20 декември 1994 г. относно четиринадесето изменение на Директива 76/769/ЕИО (5), под формата на допълнение, което се отнася до точки 29, 30 и 31 на приложение I към Директива 76/769/ЕИО (6), установява списък на веществата, класифицирани в категория 1 или 2 като канцерогенни, мутагенни или токсични за репродукцията. Такива вещества или препарати не трябва да се пускат на пазара за широко потребление.
            
         
               (5)
            
            
               Директива 94/60/ЕО предвижда Комисията да представи на Европейския парламент и на Съвета предложение за попълване на този списък, най-късно шест месеца след публикуването на адаптиране към техническия прогрес на приложение I към Директива 67/548/ЕИО на Съвета от 27 юни 1967 г. относно класификацията, опаковането и етикетирането на опасни вещества (7), които съдържат вещества, класифицирани в категория 1 или 2 като канцерогенни, мутагенни или токсични за репродукцията.
            
         
               (6)
            
            
               Директива 97/69/ЕО на Комисията от 5 декември 1997 г. относно двадесет и трето адаптиране към техническия прогрес на Директива 67/548/ЕИО, и по-специално на нейното приложение I, съдържа ново вещество, което е класифицирано като канцерогенно от категория 2 и Директива 98/73/ЕО (8) на Комисията от 18 септември 1998 г. относно двадесет и четвърто адаптиране към техническия прогрес на Директива 67/548/ЕИО (9), по-специално нейното приложение I, съдържа ново вещество, което е класифицирано като канцерогенно от категория 2 и ново вещество, което е класифицирано като токсично за репродукцията от категория 2. Тези вещества трябва да се прибавят към допълнението, което се отнася до точки 29 и 31 на приложение I към Директива 76/769/ЕИО.
            
         
               (7)
            
            
               Рисковете и предимствата на новокласифицираните вещества от Директиви 97/69/ЕО и 98/73/ЕО като канцерогенни в категория 2 или токсични за репродукцията в категория 2 са взети под внимание.
            
         
               (8)
            
            
               Настоящата директива се прилага без да се засяга законодателството на Общността относно минималните изисквания за защитата на работниците, които се съдържат в Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (10), и специалните директиви, приети по смисъла на последната, в частност Директива 90/394/ЕИО на Съвета от 28 юни 1990 г. за защитата на работниците от рискове, свързани с експозицията на канцерогени по време на работа (шеста специална директива по смисъла на член 16, параграф 1 от Директива 89/391/ЕИО) (11),
            
         ПРИЕХА НАСТОЯЩАТА ДИРЕКТИВА:
   Член 1
   Допълнението на приложение I към Директива 76/769/ЕИО се изменя както следва:
   
               1.
            
            
               В увода, се добавя дадената по-долу забележка R:
               „Забележка R: Класифицирането като канцероген не трябва да се прилага към влакна, чиято средна геометрична стойност на диаметъра, оразмерена по дължина, минус две стандартни грешки, е над 6 μm.“
            
         
               2.
            
            
               Изброените в приложението към настоящата директива вещества се добавят към списъка на веществата в допълнението, което се отнася за точки 29 и 31.
            
         Член 2
   1.   Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, най-късно до 18 юли 2002 г. Те незабавно информират Комисията за това.
   Те прилагат настоящите разпоредби от 18 януари 2003 година.
   2.   Когато държавите-членки приемат тези разпоредби, в тях се съдържа позоваване на настоящата директива или то се извършва в момента на тяхното официално публикуване. Условията и редът за това позоваване се определят от държавите-членки.
   Член 3
   Настоящата директива влиза в сила в деня на нейното публикуване в Официален вестник на Европейските общности.
   
   Член 4
   Адресати на настоящата директива са държавите-членки.
   
      Съставено в Люксембург на 19 юни 2001 година.
      
         
            За Европейския парламент
         
         
            Председател
         
         N. FONTAINE
         
      
      
         
            За Съвета
         
         
            Председател
         
         M. WINBERG
         
      
   
   
      (1)  ОВ C 116 E, 26.4.2000 г., стр. 54.
   
      (2)  ОВ C 140, 18.5.2000 г., стр. 1.
   
      (3)  Становище на Европейския Парламент от 14 ноември 2000 г. (все още непублкувано в Официален вестник), Обща позиция на Съвета от 12 март 2001 г. (ОВ C 142, 15.5.2001 г., стр. 1) и Решение на Европейския парламент от 16 май 2001 година.
   
      (4)  ОВ L 95, 16.4.1996 г., стр. 9.
   
      (5)  ОВ L 365, 31.12.1994 г., стр. 1
   
   
      (6)  ОВ L 262, 27.9.1976 г., стр. 201. Директива, последно изменена с Директива 1999/77/ЕО на Комисията (ОВ L 207, 6.8.1999 г., стр. 18).
   
      (7)  ОВ 196 J, 16.8.1967 г., стр. 1. Директива, последно изменена с Директива 2000/33/ЕО на Комисията (ОВ L 136, 8.6.2000 г., стр. 90).
   
      (8)  ОВ L 343, 13.12.1997 г., стр. 19.
   
      (9)  ОВ L 305, 16.11.1998 г., стр. 1.
   
      (10)  ОВ L 183, 29.6.1989 г., стр. 1.
   
      (11)  ОВ L 196, 26.7.1990 г., стр. 1. Директива, последно изменена с Директива 1999/38/ЕО на Съвета (ОВ L 138, 1.6.1999 г., стр. 66).
   ПРИЛОЖЕНИЕ
   Точка 29 —   Канцерогени: категория 2
   
               Наименование на веществото
            
            
               Индекс номер
            
            
               ЕО номер
            
            
               CAS номер
            
            
               Забележки
            
         
               4-хлоранилин
            
            
               612-137-00-9
            
            
               203-401-0
            
            
               106-47-8
            
            
                
            
         
               Рефракторни керамични влакна; влакна със специална употреба; изкуствени стъклени (силикатни) влакна с хаотична ориентация със съдържание на алкални и алкалоземни оксиди (Na2O + K2O + CaO + MgO + BaO)по-малко или равно на 18 тегловни процента.
            
            
               650-017-00-8 R
            
            
                
            
            
                
            
            
               R
            
         
      
   Точка 31 —   Токсични за репродукцията: категория 2
   
               Наименование на веществото
            
            
               Индекс номер
            
            
               ЕО номер
            
            
               CAS номер
            
            
               Забележки
            
         
               6-(2-хлороетил)-6(2-метоксиетокси)-2,5,7,10-тетраокса-6-силаундекан, етацелазил
            
            
               014-014-00-X
            
            
               253-704-7
            
            
               37894-46-5